Kanadada hukumat o‘zgargani tufayli mamlakat qurolli kuchlari Suriya hududidagi IShID jangarilariga qarshi harbiy harakatlardagi ishtirokini to‘xtatadi. Hokimiyat tepasiga kelishidan oldinroq liberallar yetakchisi Jastin Tryudo shunday niyati haqida aytgandi. U hukumat rahbari sifatida o‘tkazgan ilk matbuot anjumanida bu mavzuning barcha jihatlari AQSh prezidenti Barak Obama bilan muhokama o‘tkazish jarayonida hal qilib olinishini bildirgan. Tryudo harbiylar aynan qachon ortga qaytarilishi boshlanishiga aniqlik kiritmagan.